กินยาคุมอยู่แต่ยังไม่หมดแผง แล้วซื้อที่ตรวจครรภ์มาตรวจขึ้นว่าไม่ท้อง หยุดกินยาคุมได้ไหมคะ (ยาคุมแบบ 28 เม็ด)
สวัสดีค่ะ หากจะไม่ได้มีเพศสัมพันธ์อีก ก็สามารถที่จะหยุดทานยาคุมกำเนิดได้เลย โดยไม่ต้องรอให้ยาคุมหมดแผง และเมื่อหยุดทานยาคุมไปแล้ว 2-4 วัน ก็จะมีเลือดออกมา ซึ่งเกิดจากเยื่อบุโพรงมดลูกขาดการกระตุ้นจากฮอร์โมนจากยา คล้ายกับการที่เราทานยาคุมจนหมดแผงนั่นเองและเมื่อหยุดทานยาคุมแล้ว ประสิทธิภาพในการป้องกันการตั้งครรภ์ก็จะหมดลงในทันที ซึ่งหากหลังจากนี้ ได้มีเพศสัมพันธ์อีก ก็จะมีโอกาสตั้งครรภ์ได้